《过十八滩久晴水碧爱而咏之》
明代·苏葵

天光湛湛水泠泠，一色寒潭绿染成。孙楚枕边长自漱，子陵竿下不如清。

绝无渴虎堪蛟取，只有潜鳞被鹭惊。闲煮凤团分数斗，翠涛甘冽失中𤅷。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。